Seisear Birmingham

mion|Sráid New, Birmingham.  Ar dheis,  Tavern in the Town anois The Yard of Ale
mion|Dhiúltaigh Lord Denning achomharc in 1980
mion|Shire Hall, Lancaster Castle 
mion|Paddy Hill sa bhliain 2015
mion|Paddy Hill sa bhliain 2015

Ciontaíodh seisear, ar a dtugtar 'Seisear Birmingham' (Birmingham Six), san éagóir mar gheall mar gheall ar na buamálacha a tharla i mBirmingham ar 21 Samhain 1974, ionsaithe inar maraíodh duine is fiche agus inar gortaíodh os cionn 220 duine eile, ceann de na hainghníomhartha ba mharfaí le linn na dTrioblóidí.

Cuireadh na ciontuithe ar neamhní ar an 14 Márta 1991 agus bronnadh cúiteamh idir £840,000 go £1,200,000 an duine.

 Imeachtaí 

Ar an 21 Samhain 1974, phléasc buamaí in dhá theach tábhairne  in Birmingham. Maraíodh 21 agus gortaíodh 220 duine eile san ionsaí sceimhlitheoireachta. Chinn coiste cróinéara níos déanaí gur foláireamh teileafóin a ndearnadh praiseach de ba chúis leis an moill a bhí ar na póilíní daoine a thabhairt amach as na tithe tábhairne.  Ach chinn giúiré an choiste cróinéara freisin nach raibh aon locht ar na póilíní agus nach raibh aon eolas faighte acu faoi na buamaí roimh ré.Michael Hayes sa bhliain 2017ː "It was only later on that we realised there was eight valuable minutes missed. We were going to give them a half-hour warning.

"Out of that half hour, eight minutes elapsed - eight priceless minutes."

He said that as he understood it one of the phone boxes used for the telephone warnings was broken and another one was being used.

Cuireadh an milleán ar an IRA faoin mbuamáil go díreach agus tharla ionsaithe díoltais ar phobal mór Éireannach na cathrach dá bharr. Bhain na péas úsáid as an  tAcht Coiscthe Sceimhlitheoireachta (nó PTA, Prevention of Terrorism Act) chun daoine neamhchiontacha  a chur i ngéibheann. 

Chuir Michael Havers cás an ionchúisimh i láthair sa bhliain 1975 agus ciontaíodh san éagóir an Seiisear ar 15 Lúnasa 1975. 
 An chéad achomharc, 1980 
Mhair Rialtas na Breataine bodhar ar achainí sna 1970idí agus 1980idí.  Dhiúltaigh Lord Denning achomharc in 1980, breitheamh ar an eite dheis ar fad agus an-mhór le Margaret Thatcher.  ‘Appalling vista’ a bheadh ann, i bhfocail an Tiarna Denning faoi seisear Birmingham. chun an bhreith a chur ar ceal nó “b’ionann é agus a rá go raibh na póilíní iomlán mícheart sa rud a rinne siad go dtí sin.”

 Feachtas sna 1980idí 
D’fhoilsigh an The Prisoners Aid Committee i Londain, ’Irish Voices from English Jails’ sa bhliain 1980, Bhí The Irish Post ag obair ar son an tSeisir le blianta fada, mar a bhí na sagairt Denis Faul agus Raymond Murray.

Foilsíodh an leabhar Error of Judgment - The Truth About the Birmingham Pub Bombings le Chris Mullin MP sa bhliain 1986. Ansin rinne an clár ITV World In Action clár faisnéise faoin chás. 

Sa bhliain 1988 fiú, ní raibh mórán dóchais ann don Seisear. Bhí deacrachtaí ag Chris Mullen MP nuair a bhí sé ag déanamh taighde ar Sheisear Birmingham. Smuigleáil sé téipthaifeadán isteach sa phríosún agus rinne sé na príosúnaigh a thaifeadadh (ní raibh fiú cead scríobh go díreach faoi chúrsaí sna príosúin.). Bhí raic faoi seo agus cásanna eile agus chuaigh riail 37 (Riail phríosúin ó 1964, uimhir 5, alt 37, a chuir an cosc i bhfeidhm) go dtí an Chúirt Achomhairc cúpla uair.

Ní raibh aon trácht sna ghnáthnuachtáin Éireannacha ná ar RTÉ mar bhí Alt 31 den Acht Craolachán i bhfeidhm (go dtí 1994). Bhí faitíos ar na hiriseoirí ansin rud ar bith conspóideach a rá faoi Na Trioblóidí agus ba lú ná gíocs mioninchloiste astu aon tagairt go mb'fhéidir go dtarlódh gur neamhurchóideach iad na daoine seo.  Le cladhairí agus seoiníní mar seo sa Rialtas agus sna meáin chumarsáide, theip ar achomharc an tSeisir ...go dtí 1991.

 An dara achomharc, 1990/1991 
Ansin sa bhliain 1989, thit Balla Bheirlín agus bhí an chaint uilig faoi “Glasnost” in Aontas na bPoblachtaí Sóivéadacha Sóisialacha agus Rialtas na Breataine ag cur comhairle ar fáil do rialtas na tíre sin faoin daonlathas agus cearta daonna.

Cuireadh na ciontuithe ar neamhní ar 14 Márta 1991 agus bronnadh cúiteamh idir £840,000 go £1,200,000 an duine.

 Iarmhairtí 
Tá eachtraí Birmingham sna téacsleabhair dlí i ngeall ar an iomrall ceartais a bhain le ciontú sheisear Birmingham san éagóir. Cuireadh an "seisear Birmingham" sa phríosún ar feadh 16 bliana, agus d'éalaigh na daoine b'údar leis an mbuamáil óna n-ionchúiseamh.

Tharraing iompar na bpóilíní droch-cháil orthu féin agus mímhuinín i riar na córa gan blas maitheasa a dhéanamh do na híobartaigh.

Bunaíodh an Criminal Cases Review Commission (CCRC) sa bhliain 1995-1997. Déanann an coimisiún athbhreithniú anois ar phianbhreitheanna i gcásanna coiriúla.

Fuair Richard McIlkenny bás in 2006 agus Hugh Callaghan bás in 2023. Fuair Paddy Hill bás ar an 30 Nollaig 2024. Bhí sé ar dhuine den dream a bhunaigh an eagraíocht Miscarriages of Justice Organisation (MOJO) in 2001 d'fhonn cuidiú le daoine eile a ciontaíodh san éagóir.  In 2025, bhí triúr de Sheisear Birmingham fós ina mbeatha, mar atá, Gerry Hunter, John Walker agus Billy Power.

 Féach freisin 

 An tAcht Coiscthe Sceimhlitheoireachta
 Ceathrar Guildford
 Judith Ward agus Buamáil an Bhus M62 (1974)
Michael Havers, Barún Havers
Buamáil tithe tábhairne in Birmingham
 Michael Mansfield
 Gareth Peirce
Tom Denning, Baron Denning
Cás Mám Trasna

 Tagairtí 

Catagóir:Na Trioblóidí
Catagóir:Birmingham
Catagóir:Ciontuithe ar ceal
Catagóir:Iomrall ceartais